cyanic-selkie/wikianc huggingface dataset:
Julia Mancuso
Mancuso voitti olympiakultaa suurpujottelussa Torinon olympialaisissa 2006. Vuotta aiemmin hän oli jo saavuttanut MM-kisoista pronssia sekä suurpujottelusta että supersuurpujottelusta. Åren MM-kisoissa 2007 hän sijoittui Anja Pärsonin jälkeen toiseksi superalppiyhdistetyssä. Vancouverin olympialaisissa 2010 Mancuso sijoittui hopealle syöksylaskussa sekä alppiyhdistetyssä. Garmisch-Partenkirchenin MM-kisoissa 2011 Mancuso sijoittui hopealle supersuurpujottelussa. Schladmingin MM-kilpailuissa 2013 hän saavutti pronssia supersuurpujottelussa.Sotšin olympialaisissa 2014 Mancuso saavutti pronssia superalppiyhdistetyssä.
Maailmancupissa Mancuso on voittanut seitsemän osakilpailua, ollut viisitoista kertaa toinen ja neljätoista kertaa kolmas (6.12.2014 mennessä). Hän sijoittui kaudella 2006–2007 maailmancupin kokonaiskilpailussa kolmanneksi sekä syöksylaskun ja alppiyhdistetyn cup-pisteissä toiseksi. Kaudella 2010–2011 hän oli kolmas syöksylasku- ja supersuurpujottelucupissa, kausilla 2011–2012 ja 2012–2013 toinen supersuurpujottelucupissa. Hän lopetti uransa tammikuussa 2018 kärsittyään pitkään lonkkavaivoista.
Antoine Védrenne
Antoine ("Erneste") Védrenne (17. syyskuuta 1878 Castillon-la-Bataille – 13. tammikuuta 1937 Castillon-la-Bataille) oli ranskalainen soutaja, joka edusti Rowing Club Castillonia. Hän kilpaili vuoden 1900 kesäolympialaisissa Pariisissa ja sai siellä pronssia perämiehellisessä kaksikossa.
Soklin malmio
thumb|Kaivoshankkeen yhteydessä rakennetun toimintakeskuksen parakkeja kesällä 2013. thumb|Koetehtaan aluetta Tulppiossa
Soklin malmio on maaperän fosfaattiesiintymä Savukoskella Suomen Lapissa. Sinne on pitkään suunniteltu fosfaattikaivosta, mutta toistaiseksi paikalla on tehty vain koekaivauksia. Kaivoshanketta suunnitteli viimeksi norjalainen Yara, joka luopui siitä vuonna 2020. Malmiolle vievä tie ei kestä raskaita tiekuljetuksia, ja kaivoksen rakentaminen edellyttäisi viimeisimpien suunnitelmien mukaan leveämmän, vankemman ja geometrialtaan erilaisen maantien rakentamista. Fosforirikaste kuljetettaisiin Kemijärvelle, josta jatkokuljetus hoituisi rautateitse. Maantien rakentamisen kustannus on arvioitu 140 miljoonaksi euroksi. Varsinaisen kaivosinvestoinnin on arvioitu olevan noin miljardin euron suuruinen.
Esiintymä
Esiintymä koostuu kahdesta erillisestä alueesta nimiltään Loitso ja Pierkuli.
Fosfori on karbonatiitin muodossa. Varantoarvio on 190,6 megatonnia ja P2O5-pitoisuus 11,2 prosenttia. Kaivoksen malmi sisältää fosforin lisäksi rautaa.
Historia
Fosforiesiintymä löydettiin vuonna 1967.
Vuoden 2020 lopussa Soklin hanke siirtyi Suomen Malmijalostus Oy:lle ja täten Suomen valtion haltuun. Yara perusteli hankkeesta luopumista strategisella kokonaisharkinnalla, johon vaikuttivat lupaprosessien pitkittyminen, investointikustannukset, logistiset haasteet sekä fosfaatin maailmanmarkkinahinta.
Suunnitelmat
Toteutuessaan kaivos rikastamoineen toisi Itä-Lappiin 200 suoraa ja 450 epäsuoraa työpaikkaa. Rakentamisprojekti työllistäisi noin 600 henkilöä. Mikäli kaivos perustetaan, sieltä louhittua malmia on tarkoitus jalostaa Suomessa. Aiemmin vaihtoehtona oli myös jalostaminen EuroChemin Kovdorin rikastamossa Venäjällä.
FIA World Endurance Championship -kausi 2015
FIA World Endurance Championship -kausi 2015 oli FIA WEC -maailmanmestaruussarjan neljäs kausi. Kausi alkoi 12. huhtikuuta Englannin Silverstonessa ja päättyi 21. marraskuuta, Bahrainin Sakhirin radalla.
Soklin malmio
Suunnitelmat
Eri vaihtoehdoissa on suunniteltu erillisten rautateiden rakentamista fosforin kuljettamiseen. Suomen valtio on lupautunut kustantamaan kaivoksen liikenneyhteyksiä enintään 200 miljoonalla eurolla. Hallituksen talouspoliittinen ministerivaliokunta päätti rahoittaa kaivoksen maantieyhteyksiä 140 miljoonalla eurolla. Eduskunta äänesti rautatieyhteyttä vastaan 10. lokakuuta 2014 äänin 133–43.
FIA World Endurance Championship -kausi 2015
Edeltävän kauden jako LMP1-H ja LMP1-L -luokkiin muutettiin takaisin yhdeksi LMP1-luokaksi, jolloin yksityistallit voivat ajaa tehdastalleja vastaan sekä hybrideillä että ilman hybridijärjestelmiä.
Soklin malmio
Suunnitelmat
Syyskuussa 2015 Yara ilmoitti alustavasti keskeyttävänsä kaivoshankkeen sen alhaisen kannattavuuden vuoksi. Yhtiö kertoi kuitenkin vievänsä loppuun hankkeen luvanhakuprosessit ja muut keskeneräiset valmisteluasiat ennen lopullista päätöstä. Lisäksi se ilmoitti mahdollisesti arvioivansa hankkeen kannattavuutta myöhemmin uudelleen.
FIA World Endurance Championship -kausi 2015
Tallivaihdokset
Nicolas Lapierre siirtyi Toyotalta KC Motorgroupin talliin.
Soklin malmio
Suunnitelmat
2018 kaivokselle myönnettiin ympäristö- ja vesitalousluvat.
Yara aloitti uusimman kannattavuuselvityksen tekemisen vuonna 2019. Uusimman kannattavuusselvityksen valmistumisen jälkeen investointipäätös oli mahdollista tehdä vuonna 2021. Kaivoksen elinkaari on arvioitu 20 vuoden mittaiseksi. Yara on suunnitellut kaivoksen elinkaareksi 21 vuotta.
Vastustus
Hanketta on vastustanut Sokli erämaana -liike ja Kemin-Sompion paliskunta. Vastustajien mukaan luonto ja virkistysmahdollisuudet uhrataan "muutaman kymmenen työpaikan tähden". Poromiesten mukaan kaivos tuhoaisi perinteisen poroelinkeinon saasteillaan sekä katkaisemalla porojen laidunkierron. Suurin osa valituksista hylättiin hallinto-oikeudessa toukokuussa 2020. Päätös toisaalta myös muun muassa viivytti kaivoksen valmistumista ja rajasi luvasta pois Pierkulin alueen.
Chris Vermeulen
thumb|250px|Chris Vermeulen Philip Islandin radalla vuonna 2006 Chris Vermeulen (s. 19. kesäkuuta 1982) on australialainen ratamoottoripyöräilijä. Hän teki kansainvälisen läpimurtonsa Superbiken MM-sarjassa, jossa hän sijoittui kaudella 2004 neljänneksi ja kaudella 2005 toiseksi. Vermeulen ajoi Superbike-sarjassa Hondalla, ja hän pääsi ajamaan kauden 2005 lopulla kaksi MotoGP-kisaa (Australiassa ja Turkissa) Camel Honda Pons -tallin pyörällä. Hän sijoittui molemmissa kilpailuissa 11:nneksi. Vermeulen oli ehtinyt uransa aikana leimautua Hondan mieheksi, joten olikin yllätys, kun Suzuki ilmoitti palkanneensa Vermeulenin kuljettajakseen kaudelle 2006. Vermeulen otti ensimmäisen MotoGP-paalupaikkansa kauden 2006 kolmannessa kilpailussa Turkissa märällä radalla. Toinen paalupaikka, ja ensimmäinen kuivalla kelillä, irtosi heinäkuussa Yhdysvaltain Laguna Secassa. Vermeulen johti Laguna Secan kisaa pitkään ja olisi luultavasti ajanut palkintokorokkeelle, mutta hän hiipui teknisen ongelman takia kuudenneksi. Kotikisassaan Phillip Islandin radalla Vermeulen otti MotoGP-uransa ensimmäisen palkintopallisijoituksen ajettuaan sadekelillä kakkoseksi. MM-sarjan loppupisteissä Vermeulen oli 11. kerättyään 98 pistettä. Kaudella 2007 Vermeulen jatkaa Suzukilla amerikkalaisen John Hopkinsin tallitoverina.
Artas (Betlehem)
Artas on kylä Palestiinan Länsirannalla lähellä Betlehemin kaupunkia. Sen asukasluku oli vuoden 2016 arvion mukaan 3 617. Kaupunki tunnetaan esimerkiksi Salomon lammista ja katolisesta nunnaluostarista.
Maantiede
thumb|vasen|Artasin nunnaluostari. Artas sijaitsee Palestiinan Länsirannalla Betlehemin kuvernoraatissa noin 2,4 kilometriä Betlehemin kaupungista lounaaseen. Sen naapuripaikkakuntia ovat Hindaza idässä, Al Duheisan pakolaisleiri pohjoisessa, Al Khader lännessä ja Wadi Rahhal etelässä. Artasin korkeus merenpinnasta on 732 metriä.
Keskimääräinen vuotuinen sadanta Artasin alueella on 565 mm ja keskimääräinen lämpötila 16°C.
Historia
thumb|vasen|Artasilaisia naisia valokuvassa 1930-luvulta. Artasia on joskus pidetty Jerikon ohella yhtenä alueen vanhimmista asutuskeskuksista. Aikanaan kylää asuttivat kanaanilaiset. Historiallisesti se on ollut huomattavaa maatalousaluetta ja se tunnettiin etenkin veden lähteistään. Kylän vieressä olevat lammet tunnetaan Salomon lampina. Toisen temppelin kaudella kylän vettä tuotiin Jerusalemiin kahden akveduktin kautta. Artasin nimi on johdettu kreikkalaisesta nimestä Artasium, joka tarkoittaa paratiisia tai puutarhaa. Ristiretkeläiset tunsivat paikan suljettua paratiisia tarkoittavalla nimell' Hortus Conclusus. Nykyisin kylässä on katolinen nunnaluostari, jonka yhteydessä toimii myös tyttöjen orpokoti.
Talous
Maatalous työllistää noin 51 % Artasin työssäkäyvästä väestöstä. Muita työllistäjiä olivat Israelin työmarkkinat (19 %), hallinto (13 %), kaupanala (13 %), teollisuus (3 %) ja palvelut (1 %). Artasissa on esimerkiksi viinitiloja ja hedelmäpuutarhoja. Alueella kasvatetaan myös kasviksia, oliiveja ja viljaa. Artasiin on viitattu joskus Betlehemin leipäkorina.
Väestö
Artasin asukasluku oli Palestiinan tilastokeskuksen vuoden 2016 arvion mukaan 4 610. Vuonna 2007 vastaava luku oli 3 617, Vuonna 1997 2 679 ja vuonna 1967 1 097.
Artas Folklore Centre
Artasissa toimiva Artas Folklore Centre on museo- ja tutkimustoiminnan keskus, joka on rakennettu suomalaisen antropologin, Hilma Granqvistin, työn ympärille. Granqvist oleskeli Artasissa vuosina 1925-1931 ja tutki kylän sosiaalisia suhteita, avioliittoja, kuolemaan liittyviä käytäntöjä, sekä lasten ja naisten asemaa. Granqvistin tutkimus saavutti kansainvälistä huomiota ja häntä pidetään antropologisen tutkimuksen edelläkävijänä.
Kreskentios
Kreskentios (, tai Crescentius; 100-luku) oli antiikin kreikkalainen kyyniseen koulukuntaan kuulunut filosofi. Hän oli todennäköisesti kotoisin Megalopoliista, Arkadiasta, vaikka joskus tämän ”suuren kaupungin” on ajateltu viittaavan mahdollisesti Roomaan.
Kreskentios oli Justinos Marttyyrin aikalainen. Varhaiskristilliset kirjailijat puhuvat Kreskentioksesta luonteeltaan pahamaineisena. Tatianoksen mukaan häntä syytettiin kaikenlaisista rikoksista, eikä kyynikon toimi estänyt häntä olemasta rahan orjuuttama. Kreskentios hyökkäsi kristittyjä vastaan mitä kärkevimmin ja kutsui heitä ateisteiksi. Justinos pyrki kumoamaan tämän syytökset, ja sanoo myös, että Kreskentios juonitteli siitä syystä Justinoksen kuolemantuomiota. Myös Eusebios Kesarealainen syyttää Kreskentiosta Justinoksen marttyyrikuolemasta. Ei ole kuitenkaan tietoa siitä, oliko Kreskentios todella Justinoksen kuoleman taustalla.
Teoksessaan Kronikka Eusebios ajoittaa Kreskentioksen hyökkäykset vuosiin 152-153.
Elvis Is Back!
Elvis Is Back! on Elvis Presleyn kymmenes albumi. Se julkaistiin huhtikuussa 1960 RCA Victor -levymerkillä sekä mono- että stereofonisena. Vastaavat luettelotunnukset ovat LPM/LSP 2231. Albumi oli Elviksen ensimmäinen aito stereolevy. Äänityssessiot pidettiin julkaisuvuonna 20. maaliskuuta ja 3. huhtikuuta RCA:n B-studiolla Tennesseen Nashvillessä.
Albumi oli parhaimmillaan toisella sijalla Billboard-lehden albumilistalla. Se on myös valittu vuoden 2005 kirjaan 1001 albumia jotka jokaisen on kuultava edes kerran eläessään, kuten myös hänen esikoisalbuminsa ja From Elvis in Memphis. Recording Industry Association of America (R.I.A.A) vahvisti albumin myyneen kultaa 15. heinäkuuta 1999.
Albumin arvosteluja
Elvis Is Back! valittiin mukaan vuonna 2005 julkaistuun englanninkieliseen hakuteokseen 1001 Albums You Must Hear Before You Die. Toinen kirjaan päässyt Presleyn albumi oli Elvis Presley vuodelta 1956.
Uudelleenjulkaisut
Alkuperäistä 12 raitaa sisältävää albumia vastaava CD-levy julkaistiin ensi kerran vuonna 1988.
Vuonna 2008 Sony BMG Music Entertainment on julkaissut albumin sarjassaan Original Album Classics 5xCD (RCA 88697295572CD4). Uudelleenjulkaisu sisältää bonuskappaleet ”Stuck on You”, ”Fame and Fortune”, ”Are You Lonesome Tonight?”, ”I Gotta Know”, ”A Mess of Blues” ja ”It’s Now or Never”.
18. tammikuuta 2011 Legacy Records julkaisi version, jossa yhdellä levyllä on kokonaisuudessaan vuoden 1999 uudelleenjulkaisu sekä single Surrender. Bonuslevy sisältää kokonaisuudessaan albumin Something for Everybody, Surrenderin B-puolen ”I Feel So Bad” sekä singlet (Marie’s The Name) His Latest Flame ja Good Luck Charm B-puolineen.
Muita uudelleenjulkaisuja ovat Steve Hoffmanin remasteroima Digital Compact Cassette (DCC) Gold CD, joka on valmistettu alkuperäisistä nauhoista vuonna 1997 sekä laajennettu laitos keräilijöille suunnatulla Follow That Dream -levymerkillä 1. huhtikuuta 2005. 29. marraskuuta 2019 Follow That Dream -levymerkki julkaisi uuden 4 CD-levyä sisältäneen laajennetun version albumista. Tuo julkaisu sisälsi alkuperäisen albumin lisäksi samoissa levytyssessioissa taltioidut singleillä julkaistut kappaleet sekä kaikki noissa sessioissa tallennetut Sony Music Entertainmentin arkistoissa tallella olevat vaihtoehtoiset otot noista kappaleista.
Vuoden 1999 uudelleenjulkaisun bonusraidat
Singlejen sijoitukset Billboard Hot 100 -listalta.
Eric Clapton
Eric Patrick Clapton (s. 30. maaliskuuta 1945 Ripley, Surrey, Englanti) on englantilainen muusikko, laulaja ja lauluntekijä.
Claptonia pidetään yhtenä populaarimusiikin kaikkien aikojen merkittävimmistä kitaristeista. Hän saavutti mainetta kitaristina 1960- ja 1970-luvuilla yhtyeissä The Yardbirds, Cream ja Derek and the Dominos. Hän aloitti levytysuransa sooloartistina vuonna 1970 ja on sittemmin julkaissut mittavan määrän tuotantoa eri kokoonpanojen kanssa. Clapton on valittu ainoana kolme kertaa Rock and Roll Hall of Fameen: vuonna 1992 The Yardbirdsin jäsenenä, vuonna 1993 Creamin jäsenenä ja vuonna 2000 sooloartistina. Rolling Stonen julkaisemassa 100 Greatest Guitarists of All Time -listassa Clapton oli listan toisella sijalla, Gibsonin Top 50 Guitarists of All Time -listalla neljäntenä ja Timen The Greatest Electric-Guitar Players -listalla viidentenä.
Clapton liittyi blues-vaikutteisen rockmusiikkia esittäneen The Yardbirdsin kitaristiksi vuoden 1963 lokakuussa, mutta liittyi vuoden 1965 keväällä kitaristiksi John Mayall’s Bluesbreakersiin. Hän jätti yhtyeen noin vuoden kuluttua jonka jälkeen hän liittyi Cream-yhtyeeseen. Creamissa Clapton kehittyi ennen kaikkea lauluntekijänä ja laulajana, vaikka hän ei ollut yhtyeen varsinainen keulahahmo.
Clapton aloitti uransa sooloartistina vuonna 1970 Creamin jäähyväisalbumin julkaisemisen jälkeen. Hänen soolouransa suurimpiin hitteihin lukeutuvat ”Tears in Heaven”, ”Wonderful Tonight”, ”I Shot the Sheriff”, ”Cocaine” ja ”Change the World”. Hänet on palkittu soolomateriaalistaan lukuisin Grammy-palkinnoin.
The Yardbirds ja John Mayallin Bluesbreakers (1962–1965)
1960-luvun arvostetuimpiin sähkökitaristeihin lukeutuva Clapton hankki mainetta ensin The Yardbirds -yhtyeessä ja sittemmin John Mayallin Bluesbreakers -yhtyeessä. Hän sai lempinimensä ”Slowhand”, koska joutui vaihtamaan tiuhaan katkeavia kitarankieliään usein kesken esiintymisen käyttäessään kokoamiaan ohuita kielisarjoja. Nimitys tuli yleisön tavasta aloittaa kielenvaihdon aikana hidastempoinen kättentaputus.
Yardbirdsin kanssa 1964 hän teki ensimmäiset levytykset The Yardbirds Live With Sonny Boy Willamson ja Five Live Yardbirds. Yhtye teki 1964–65 useita singlejä, joista ”For Your Love” nousi sijalle 2 Britanniassa. Five Live -albumilla on hänen ensimmäinen levytetty lauluosuutensa, duetto basisti Paul Samwell-Smithin kanssa kappaleessa ”Good Morning Litlle Schoolgirl”.
John Mayallin kanssa hän soitti vuonna 1966 blues-levyllä Blues Breakers with Eric Clapton, jonka myötä Claptonin arvostus nousi edelleen Englannissa. Levyllä on myös Claptonin laulama kappale, Robert Johnsonin ”Ramblin’ on My Mind”. Tähän aikaan ihailijat alkoivat kirjoittaa ”Clapton is God” graffiteja kaduille.
Cream (1966–1968)
thumb|Clapton Sveitsissä kesäkuussa 1977. John Mayallin suureksi harmiksi Clapton jätti Bluesbreakersin jo ensimmäisen levyn jälkeen. Ginger Baker ehdotti Claptonille yhtyeen perustamista ja Clapton puolestaan halusi soittaa Jack Brucen kanssa. Yhtyeen nimeksi keksittiin Cream.
Jimi Hendrixin ilmaantuminen brittiläiseen musiikkimaailmaan seuraavana syksynä oli kolaus Claptonin maineelle "maailman kovimpana kitaristina". Clapton kuitenkin on kertonut, että hän sai siitä motivaatiota panostaa myös säveltämiseen ja laulamiseen pelkän kitaransoiton sijaan. Cream saavutti suuren suosion soittamallaan psykedeelisellä ja bluesvaikutteisella rockilla.
Yhtyettä pidetään myös yhtenä heavy metalin edelläkävijöistä. Jo debyyttialbumi Fresh Cream (1966) sai innostuneen vastaanoton. Yhtyeen tunnetuin levy lienee Disraeli Gears (1967), jolla on esimerkiksi klassiset rock-kappaleet "Sunshine of Your Love" jonka hän sävelsi sekä laulaa Brucen kanssa ja "Strange Brew" jonka hän laulaa.
Myös yhtyeen kolmas albumi Wheels of Fire (1968) on arvostettu. Clapton itse jätti usein päävokalistin tehtävät Creamin levyillä basisti Jack Brucelle. Clapton sävelsi varsin vähän Disraeli Gearsin jälkeen keskittyen blues-sovituksiin kuten "Born Under The Bad Sign". George Harrisonin kanssa hän kuitenkin kirjoitti Creamille kuuluisan kappaleen "Badge", joka julkaistiin yhtyeen jäähyväislevyllä Goodbye Cream.
Clapton osallistui myös The Beatlesin jäsenten projekteihin, kuten esimerkiksi The Dirty Mac -yhtyeeseen. Hän soitti The Beatlesin White Albumilla kappaleen "While My Guitar Gently Weeps" kitarasoolot, kun hänen ystävänsä George Harrison oli kutsunut tämän huonosti etenevään levytyssessioon. Clapton soittaa myös John Lennonin Plastic Ono Bandin singlellä "Cold Turkey"
Blind Faith, Derek and the Dominos (1968–1970)
Cream lopetti toimintansa jo vuonna 1968. Clapton jatkoi uraansa kahden muun lyhytikäisen mutta suositun kokoonpanon jäsenenä, ensin Blind Faithissa ja sen jälkeen Derek and the Dominosissa. Molemmat yhtyeet tekivät vain yhden studiolevyn, mutta nämä levyt kuuluvat Claptonin uran arvostetuimpiin. Tähän asti Clapton oli enimmäkseen ollut nimenomaan yhtyeen kitaristi, mutta nyt hän alkoi entistä enemmän myös laulaa itse ja säveltää kappaleita. Blind Faithin kappaleista tunnetuin on gospel-vaikutteinen "Presence Of The Lord", joka kertoo siitä, kuinka Clapton muutti yhä asumaansa Hurtwood -nimiseen taloon. Lauluun on myös liitetty henkisempiä ja uskonnollisia merkityksiä.
Derek and the Dominosin hitti Layla vuodelta 1970 lienee Claptonin uran tunnetuin kappale.
Sooloura (1970–)
Vuonna 1970 Clapton julkaisi ensimmäisen sooloalbuminsa Eric Clapton, jonka kappaleesta ”After Midnight” tuli hitti. Samoihin aikoihin hän tuli riippuvaiseksi heroiiniista ja ajautui rappiolle. Hän kuitenkin toipui vieroitushoidon ansiosta.
Vuonna 1974 kuntoutunut Clapton teki comebackin nostamalla reggaemusiikin hittilistoille Bob Marleyn kappaleesta ”I Shot the Sheriff” tekemällään sovituksella. Vuonna 1977 julkaistiin albumi Slowhand, suuri kaupallinen menestys, jonka tunnetuin kappale lienee J.J. Calen säveltämä ”Cocaine”. Muita albumin hittejä olivat ”Wonderful Tonight” ja southern rock -tyylinen ”Lay Down Sally”.
Noin vuotta myöhemmin Clapton alkoholisoitui. Omien sanojensa mukaan hän oli kerran nostanut revolverin ohimolleen ampuakseen itsensä, mutta jätti tämän tekemättä, koska ei olisi tällöin voinut jatkaa juomista. Aikanaan Clapton toipui tästäkin ja jatkoi tervehtyneenä menestyksekästä soolouraansa. 1980-luvulla Claptonin albumit eivät yleensä olleet kovin suuria kaupallisia menestyksiä. Kuitenkin hänen kappaleistaan tuli usein hittejä. Esimerkki tästä on ”She's Waiting” albumilta Behind the Sun (1985).
20. maaliskuuta 1991 Claptonin 4-vuotias poika, Conor, kuoli pudottuaan 53. kerroksesta äitinsä ystävän asunnosta New Yorkissa. Tästä tapahtumasta Clapton kirjoitti yhden tunnetuimmista kappaleistaan, Tears In Heavenin, joka voitti Grammy-palkinnon. Seuraavana vuonna julkaistiin Claptonin akustinen live-esiintyminen MTV Unplugged -ohjelmassa (televisio-ohjelma, jossa esiintyy yhtyeitä ja artisteja, jotka soittavat musiikkiaan akustisilla soittimilla), josta tuli suuri menestys.
2000-luvulla hän teki B.B. Kingin kanssa albumin Riding with the King, jonka nimikappaleesta tuli menestys. 2004 Clapton palasi bluesjuurilleen julkaisemalla versiot lähes kaikista Robert Johnsonin kappaleista. Vuonna 2005 hän julkaisi albumin Back Home.
Vuonna 2006 Clapton ja J.J. Cale julkaisivat yhdessä albumin The Road to Escondido. Vuonna 2008 he voittivat Grammy-palkinnon levyllään kategoriassa paras nykybluesalbumi.
Clapton on esiintynyt Suomessa viimeksi vuonna 2011 loppuunmyydyllä Hartwall Areenalla ja hänen on määrä esiintyä 17. kesäkuuta 2022 Tampereen Nokia Arenalla.
Muusikkona
Soolourallaan Claptonia luonnehditaan toisaalta säyseän aikuisrockin esittäjäksi, toisaalta suureksi valkoihoiseksi blueskitaran mestariksi. Osaa hänen tuotannostaan on arvosteltu ankarastikin, mutta hänet luetaan silti rock-historian tärkeimpien artistien joukkoon. Suurimpana innoittajanaan Clapton pitää blueslegenda Robert Johnsonia. 1990-luvulla Clapton julkaisi varsin hyvän vastaanoton saaneen levyn From the Cradle, joka sisältää ainoastaan vanhoja blues-standardeja. 2000-luvulla hän on tehnyt cover-versiot liki kaikista Robert Johnsonin kappaleista.
Kitarat
The Yardbirdsissä soittaessaan Claptonin kitaroihin lukeutuivat Fender Telecaster, Fender Jazzmaster, Gretsch 6120 ja Gibson ES-335. 1960-luvulla hän soitti toisinaan myös Gibson Les Paulilla ja Gibson SG:lla, joista erityisesti hollantilaisen The Fool-ryhmän (Simon Posthuma, Marijke Koger, Barry Finch, Josje Leeger) psykedelisin maalauksin koristelema SG-yksilö on kuuluisa.
Myöhemmin hän siirtyi muiden valmistajien kitaroihin. 1980-luvulla Clapton käytti live-esiintymisissään enimmäkseen Fenderin Stratocastereita, joista kuuluisin on Blackie. Blackie on vuoden 1956 Stratocaster-malli. 1970 Clapton osti useita Fendereitä ja yhdisteli niistä mieleisensä, näin sai alkunsa Blackie. Vuonna 2004 kyseinen Blackie-kitara myytiin 959 000 dollarin hintaan.
Crossroads Guitar Festival
Crossroads Guitar Festival on sarja Eric Claptonin perustamia musiikkifestivaaleja ja hyväntekeväisyyskonsertteja.
Gabriel von Bonsdorff (jääkäri)
150px|thumb|Gabriel von Bonsdorff.
BMW 6-sarja
BMW 6-sarja on BMW:n vuosina 1976–1989 ja uudelleen vuodesta 2003 lähtien valmistama automalli.
BMW 6-sarja (E24) 1976–1989
150px|vasen
BMW 6-sarja (E63) 2003–2010
150px|vasen
Gabriel von Bonsdorff (jääkäri)
Opinnot
Bonsdorff kirjoitti ylioppilaaksi Helsingin ruotsalaisesta normaalilyseosta 1912 ja liittyi Nylands Nationiin. Opintojaan hän jatkoi Helsingin yliopistossa filosofisen tiedekunnan maanviljelystaloudellisella osastolla 1913–1914 ja 1923–1925. Metsänhoitajan tutkinnon hän suoritti 1925. thumb|400px|Jääkäripataljoonan päällystöä Liepājassa syksyllä 1917. Alin rivi: Oberzugf. [[Hugo Österman, zugf. Eric Schauman, oberzugf. Gabriel von Bonsdorff, zugf. Paul Ljungberg, oberzugf. Karl Mandelin, zugf. Einar Johansson. Keskimmäinen rivi: luutnantti Franzen, luutnantti Huyssen, luutnantti Rüets, kapteeni Ulrich von Coler, kapteeni Eduard Ausfeld, tohtori Valter Sivén, yliluutnantti Stahel, Luutnantti Mellis, luutnantti Könnecke, tohtori Yrjö Salminen. Ylin rivi: oberzugf. Lauri Malmberg, oberzugf. Maximilian Savonius, oberzugf. Erik Heinrichs, oberzugf. Harald Öhquist, talouspäällikkö Arp, hauptzugf. Torsten Jernström, zugf. Torsten Lesch, oberzugf. Karl Oesch, zugf. Knut Solin, tohtori Häberle, zugf. Lars Homén, zugf. Gustaf Taucher.]]
BMW 6-sarja
BMW 6-sarja (F13) 2011–2018
150px|vasen
Gabriel von Bonsdorff (jääkäri)
Jääkärikausi
Von Bonsdorff liittyi ensimmäisten joukossa jääkäriliikkeeseen, jolle Saksa antoi sotilaskoulutusta "partiolaiskurssilla" Lockstedtin leirin harjoitusalueella. Leirille hän ilmoittautui 55 muun miehen kanssa helmikuussa 1915. Hänet sijoitettiin joukon 2. komppaniaan. Myöhemmin syksyllä von Bonsdorff sijoitettiin Preussin kuninkaallisen jääkäripataljoona 27:n 1. konekiväärikomppaniaan. Hän otti osaa Saksan armeijassa taisteluihin ensimmäisessä maailmansodassa Venäjän armeijaa vastaan itärintamalla Saksan miehittämällä alueella Misajoella ja Lielupejoella.
BMW 6-sarja
BMW 6-sarja (G32) 2017–
150px|vasen
Gabriel von Bonsdorff (jääkäri)
Suomen sisällissota
Von Bonsdorff saapui Suomeen jääkäreiden pääjoukon mukana Vaasaan majuriksi ylennettynä helmikuun lopulla 1918 osallistuakseen hallituksen alaisten Suomen tasavallan joukkojen (valkoiset) taisteluihin sisällissodassa. Hänet määrättiin ensin komentajaksi 4. jääkäripataljoonaan ja sitten maaliskuussa 2. jääkärirykmenttiin, jossa ominaisuudessa oli Tampereen taistelussa sekä Viipurin taistelussa eversti Ausfeldin ryhmän vasemmassa siivessä, mihin kuuluivat 6. ja 13. jääkäripataljoona sekä osia 15. jääkäripataljoonasta. Joukot etenivät Karjalankannaksella vallaten Kuokkalan ja jatkoivat edelleen Venäjän rajalle saakka.
Sisällissodan jälkeen
Sisällissodan jälkeen Von Bonsdorff toimi edelleen 2. jääkärirykmentin komentajana, mutta syksyllä 1918 hänet komennettiin komentajaksi Sortavalan rajavartioryhmään. Keski-Suomen rykmentin komentajaksi hänet nimitettiin 1919. Von Bonsdorff erosi armeijan palveluksesta 1922 ja siirtyi Kymin-yhtiön palvelukseen ollen samalla Kymintehtaan suojeluskunnan paikallispäällikkönä vuoteen 1923. Yksityismetsänhoitajana hän toimi Turun seudulla 1925–1931 ja Suojärvellä Aunuksen Puuliikkeen metsänhoitajana 1932–1934. Lauttakaluston toimitusjohtajana von Bonsdorff oli 1934–1939. Salmin uittoyhdistyksen apulaisuittopäällikkönä hän toimi 1934–1937.
Toinen maailmansota
Talvisotaan von Bonsdorff osallistui Sortavalan suojeluskunnan piiripäällikkönä ja rauhan tultua 3. raja-alakomitean puheenjohtajana. Jatkosodan alkaessa hän oli Vaasan sotilasläänin komentajana, josta hänet komennettiin päämajan linnoitusosaston metsätoimiston päälliköksi 1941. Laatokan Karjalan uittopäällikkönä von Bonsdorff toimi 1942–1944.
Maailmansodan jälkeen
Von Bonsdorff siirtyi uittopäälliköksi Savon uittoyhdistykseen, josta tehtävästä hän siirtyi eläkkeelle 1959. Hänet on haudattu sukuhautaan Helsingin Hietaniemen hautausmaan vanhaan osaan.
Ilta oopperassa
Jotkut lähteet pitävät Iltaa oopperassa Marx-veljesten parhaimpana elokuvana – tosin toiset lähteet nostavat ylemmäs elokuvan Neljää naurettavaa naapuria. Se oli Marx-veljesten ensimmäinen elokuva MGM:n legendaariselle tuottajalle Irving Thalbergille. Veljesten edellinen elokuva (Neljä naurettavaa naapuria) oli myöhemmästä arvostuksestaan huolimatta kaupallisesti epäonnistunut, niinpä tuottaja Thalberg ja ohjaaja Wood pitivätkin veljesten anarkistisen huumorin kurissa ja järjestyksessä. Aikaisempiin Marx-veljesten elokuviin verrattuna juoni on jokseenkin tervejärkinen.
Vuonna 1993 Yhdysvaltain National Film Registry nimesi elokuvan kulttuurisesti, historiallisesti ja esteettisesti merkittäväksi. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Illan oopperassa kaikkien aikojen sadan parhaan komedian listalle.
Inertiaalikoordinaatisto
Inertiaalikoordinaatisto on koordinaatisto, jossa Newtonin ensimmäinen ja toinen laki pätevät. Toisin sanoen inertiaalikoordinaatistossa kappale on kiihtyvässä liikkeessä vain, jos siihen kohdistuu jokin nettovoima. Kaikki laajenemattoman avaruuden nollagravitaatiokaarevuuden kenttien ideaaliset inertiaalikoordinaatistot (Suppea suhteellisuusteoria) ovat keskenään ekvivalentteja ja voivat liikkua tasaisella nopeudella toistensa suhteen. (ks. Kaksosparadoksi). Yleisen suhteellisuusteorian testeissä varmistettujen tulosten mukaan oikeita inertiaalikoordinaatistoja ovat vain ns. vapaasti putoavat koordinaatistot.
Cyberbully
Cyberbully on vuonna 2011 ensi-iltansa saanut kanadalainen draamaelokuva. Se kertoo teinitytöstä nimeltään Taylor Hillridge (Emily Osment), jonka äiti Kris (Kelly Rowan) on hyvin tarkka netissä liikkumisen suhteen eikä päästä lapsiaan Tayloria ja Ericiä (Robert Naylor) sopimattomille sivuille. Hän antaa kuitenkin Taylorille tämän 17-vuotissyntynäpäivälahjaksi oman läppärin ja hän kirjautuu suosittuun yhteisöpalveluun nimeltä Cliqster. Joku kuitenkin hakkeroituu Taylorin profiiliin ja Tayloria aletaan kiusata.
Juoni
Taylor Hillridge (Emily Osment) on teinityttö joka asuu omakotitalossa pikkuveljensä Ericin (Robert Naylor) kanssa yksinhioltajaäitinsä Krisin (Kelly Rowan) kasvattamana Taylorin isän jätettyä perheen. Taylorilla on kaksi hyvää ystävää, Samantha Caldone (Kay Panabaker) ja Cheyenne Mortenson (Meaghan Rath). Aikaisemmin Taylor haukkui yhtä luokkakaveriaan, Lindsay Fordycea (Nastassia Markiewicz) josta Lindsay loukkaantuu.
Taylor saa läppärin 17-vuotislahjaksi äidiltään. Alussa Taylor on innoissaan yksityisyydestä ja siitä, että hän voi mennä nettiin ilman että hänen äitinsä valvoo koko ajan. Myöhemmin hänen ihastuksensa Scott pyytää tätä tansseihin, johon hän vastaa myöntävästi. Cheyenne on iloinen ystävänsä puolesta, mutta Samantha ei pidä Scottista, sillä hän seurusteli aikaisemmin hänen kaverinsa kanssa, joka jätti Samanthan.
Taylor huomaa pian tullessaan verkkokiusatuksi yhteisöpalvelussa nimeltä Cliquester. Asiat alkavat mennä väärin kun Taylorin veli, Eric, hakkeroituu hänen profiiliinsa ja postaa tuhman viestin Taylorista. Koulun oppilaat kirjoittavat kauheita kommentteja hänestä ja häntä pelottaa kohdata kaverinsa koulussa. Taylor myös tapaa "Jamesin" netissä ja luulee että poika on kiva, mutta hän levittääkin huhua että Taylor olisi maannut hänen kanssaan. Tayloria aletaan haukkua, ja luokkakavereiden kiusaaminen saa Taylorin surulliseksi. Scott taas kertoo ettei voikaan tulla Taylorin kanssa tanssiaisiin ja Cheyenne ja Samantha kääntävät selkänsä hänelle.
Masentunut Taylor postaa videon nettiin, jossa hän kertoo ettei voi enää elää itsensä kanssa. Samantha näkee sen ja menee nopeasti Taylorin talolle, missä hän yritti itsemurhaa pillereiden yliannostuksella, muttei saanut korkkia irti. Taylor lähetetään sairaalaan ja hänen äitinsä oppii tapauksesta ja juttelee koulujärjestelmän kanssa lapsista, jotka käyvät läpi samaa mitä Taylorkin. Kris myös ehdottaa, että Taylor liittyisi tukiryhmään saadakseen apua.
Taylorille selviää että hänen luokkakaverinsa Caleb on myös tukiryhmässä ja häntä kiusataan pojista tykkäämisen takia. Taylor saa tukea ryhmästä ja pärjää kiusaamisen kanssa paljon paremmin. Hän saa tietää, että Samantha loi "James"-valeprofiilin ja lähetti sillä kaamean viestin Taylorista. Hän tuntee syyllisyyttä ja alkaa itsekin kärsiä verkkokiusaamisesta. Taylor saa tietää siitä ja kertoo Samanthalle tukiryhmästä antaen hänelle samalla anteeksi. Heistä tulee taas ystäviä ja koulussa pistävät Cheyennen, Calebin ja Scottin ohella vastaan Lindsaylle ja lopussa Krisin avustuksella säädetään laki, jossa verkkokiusaaminen kielletään.
Evergétoulas
Evergétoulas (virallisesti Δημοτική Ενότητα Ευεργέτουλα, Dimotikí Enótita Evergétoula) on yksi Mytilínin kunnan kunnallisyksiköistä ja entinen itsenäinen Kreikan kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Kunnallisyksikön väkiluku on 2 771 (vuonna 2011).
Evergétoulas sijaitsee Lesboksen itäisissä keskiosissa Géranlahden pohjukassa. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Mytilínin kuntaa.
Kunnallisyksikön osat
Evergétoulaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Sosnogorskin piiri
thumb|200px|Sosnogorskin piiri Komin tasavallan kartalla. Sosnogorskin piiri on kunnallinen itsehallintoalue Komin tasavallassa Venäjällä. Vuonna 1979 perustetun piirin pinta-ala on 16 500 neliökilometriä. Asukkaita on 49 200 henkeä (vuonna 2009).
Sosnogorskin piiri sijaitsee Komin tasavallan keskiosassa. Pohjoisessa se rajoittuu Ižman ja Petšoran, idässä Vuktylin, kaakossa Troitsko-Petšorskin ja etelässä Ust-Kulomin piireihin sekä lännessä Uhtaan.
Asukkaista on vuoden 2002 väestönlaskennan mukaan 75 % venäläisiä, 10 % komeja, 6 % ukrainalaisia ja 2 % valkovenäläisiä.
Sosnogorsk on huomattava rautateiden risteysasema sekä kaasunjalostuksen ja sähköntuotannon keskus.
RFA Appleleaf (A79)
RFA Appleleaf (viirinumero A79) oli Royal Fleet Auxiliaryn Leaf-luokan laivaston tankkeri, jollaisena sen tärkein tehtävä oli tankata muita laivaston aluksia merellä.
Valmistus
Alus tilattiin Cammell Lairdilta Birkenheadistä. Se laskettiin vesille 24. heinäkuuta 1975 nimellä Hudson Cavalier. Alus makasi vesille laskun jälkeen ankkurissa Merseyssä. Se matkasi 10. joulukuuta 1978 ylös Tyne-jokea muutettavaksi RFA:n palvelukseen ottoa varten ja alus määrättiin palvelukseen otettavaksi helmikuussa 1979. Alus lunastettiin lontoolaiselta Matheson and Companyltä ja se nimettiin RFA Appleleafiksi.
Palvelus
Alus myytiin 1989 ja se nimettiin Westraliaksi. Se myytiin uudelleen 2007 nimettynä Shiraziksi.
Indiana Jones and the Infernal Machine
Indiana Jones and the Infernal Machine on LucasArtsin kehittämä ja julkaisema toimintaseikkailupeli, joka perustuu Steven Spielbergin ja George Lucasin luomaan Indiana Jones -hahmoon. Peli julkaistiin vuonna 1999 Microsoft Windowsille, Nintendo 64:lle ja Game Boy Colorille. Peli oli ensimmäinen kolmiulotteinen Indiana Jones -peli.
Vastaanotto
Pelit-lehden arvostelussa peliä pidettiin viihdyttävänä Tomb Raider -kloonina, mutta toisaalta kiiteltiin onnistunutta tunnelmaa. Esineiden rajallisia käsittelymahdollisuuksia moitittiin.
Ely (Minnesota)
Ely (laus. ['iːli]) on yhdysvaltalainen pikkukaupunki St. Louisin piirikunnassa, Minnesotan osavaltiossa. Vuonna 2000 siellä oli 3 724 asukasta. Se on saanut nimensä Englannin Elyn kaupungin mukaan.
Ely sijaitsee rautamalmien alueella; kaupungissa on ollut useita pieniä rautakaivoksia. Nykyään siellä on kansainvälinen susien suojelu- ja tutkimuskeskus ja Pohjois-Amerikan karhujen suojelu- ja tutkimuskeskus.
Lauha Männistö
Lauha Unelma Männistö (10. tammikuuta 1934 Jalasjärvi – 20. toukokuuta 2017 Siilinjärvi) oli suomalainen SKDL:n (1966–1990) ja Vasemmistoliiton (1990–1991) kansanedustaja Kuopion läänin vaalipiiristä. Männistö kuului SKDL:n liittohallitukseen ja hän oli puolueen Kuopion piirijärjestön puheenjohtaja. Hän oli myös Suomen naisten demokraattisen liiton varapuheenjohtaja.
Männistö lukeutui SKDL:n sosialisteihin.
Air Nova
Air Nova oli lentoyhtiö, jonka kotipaikkana toimi Enfield, Nova Scotia, Kanada. Vuonna 2001 se yhdistettiin muiden Air Canadan omistamien lentoyhtiöiden kanssa Air Canada Jazziksi.
Historia
Air Nova perustettiin kesäkuussa 1986 kahdella DHC Dash 8-100 konella lentäen viiteen eri kohteeseen Kanadan itä-rannikolla. Seuraavina vuosina yhtiön kannattavuuden parantuminen mahdollisti lisätä DCH Dash 8 kalustoa. BAe 146 suihkukoneiden hankinta mahdollisti uusien reittien avaamisen Kanadassa ja Yhdysvaltoihin. Keväällä 1999 Air Alliance ja Air Nova yhdistyivät ja ottivat nimekseen Air Nova.
Air Nova kuului Star Alliance -yhteenliittymään.
Eresós-Ántissa
pienoiskuva|vasen|upright=0.95|Eresós-Ántissan entinen kunnantalo [[Eresós|Eresóksessa.]] Eresós-Ántissa käsittää Lesboksen saaren koko länsipään. Sen suurimmat asutukset ovat Eresós ja Ántissa, joiden mukaan se on nimetty. Eresós-Ántissa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Länsi-Lesboksen kuntaa.
Alueen tunnetuin nähtävyys on kivettynyt metsä, jonka luonnonpuisto sijaitsee alueen länsiosassa ja luonnonhistoriallinen museo Sígrin kylässä.
Kunnallisyksikön osat
Eresós-Ántissan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Ferrari F10
Ferrari F10 oli Ferrari -tallin kaudella 2010 käyttämä kilpa-auto. Talli sijoittui valmistajien MM-sarjassa kolmanneksi.
Formula 1 -tulokset
Lihavointi tarkoittaa paalupaikkaa ja kursivointi kilpailun nopeinta kierrosta.
Kurovitsy
Kurovitsy tarkoittaa seuraavia asioita:
Isabella d’Este
Isabella d’Este (18. toukokuuta 1474 – 13. helmikuuta 1539) oli Mantovan markiisitar. Hän oli Italian renessanssiajan vaikutusvaltaisimpia naishenkilöitä. Hän kuului Esten aatelis- ja hallitsijasukuun ja tuli tunnetuksi muun muassa taiteellisena mesenaattina.
D’Esten vanhemmat, Ferraran herttua Ercole I d'Este ja Aragonin Isabella, olivat varakkaita taiteen tukijoita. Vanhemmat kouluttivat tyttäriään yhtä paljon kuin poikiaan, ja Isabella oppi kreikkaa ja latinaa sekä musiikkia ja väittelytaitoa.
Hallitsija
Avioliitto nosti Isabella d’Esten Mantovan hallitsijaksi puolisonsa rinnalle, ja tämän pitkien poissaolokausien aikana markiisitar käytti valtaa niin lainsäädännön, kansantalouden maatalouspolitiikan, kansanterveyden kuin vakoilunkin aloilla. Hän raportoi miehelleen kirjeitse, ja tuli näin dokumentoineeksi ajan vallankäyttöä. Francescon ollessa kotona Isabella puolestaan matkusteli diplomaattisissa tehtävissä ja edusti Montovaa Rooman, Milanon, Napolin ja Venetsian hoveissa. Mantovan arkistoissa on 12 000 Isabellan kirjoittamaa kirjettä.
Markiisi joutui sotavangiksi vuonna 1509, ja markiisittaresta tuli virallinen sijaishallitsija. Hän neuvotteli miehensä vapaaksi.
D’Este jäi leskeksi markiisin kuoltua maaliskuussa 1519. Hänen poikansa oli liian nuori hallitsemaan, joten Isabella toimi sijaishallitsijana, Hän nousi tämän jälkeen Mantovassa poliittiseksi voimahahmoksi ja kuoli Ferrarassa 1539.
Taiteiden tuki
thumb|left|[[Leonardo da Vinci, 1499, Isabella d’Esten muotokuva]] D’Este keräsi poikkeuksellisen laajan taidekokoelman. Vuonna 1542 siihen laskettiin kuuluneen 1 620 esinettä, joiden joukossa oli yli kaksisataa kirjaa, kolikoita, jalokiviä ja maljakoita. Hän tuki muun muassa Rafaelia, Andrea Mantegnaa, Bartolomeo Tromboncinoa ja Marchetto Caraa.
Leonardo da Vinci piirsi d’Estestä muotokuvan vuonna 1499 vieraillessaan Mantovassa. Tizian maalasi muotokuvansa vasta vuonna 1534, jolloin Isabella oli jo 60-vuotias. Hän ei enää istunut mallina, vaan Tizianin piti käyttää aikaisempia kuvia pohjana.
Innopower
Innopower Oy, (aiemmin PVO-Innopower Oy) on Pohjolan Voima Oy:n perustama yhtiö, joka on omistanut useita tuulivoimalaitoksia Suomessa. Yhtiön omistaa joukko suomalaisia energiayhtiöitä.
Kemin tuulipuisto
Kemin tuulipuisto vihittiin käyttöön 25. helmikuuta 2009. Ikea osti tuulipuiston tammikuussa 2016. Puiston voimalat uusitaan ja alueelle rakennetaan uusia voimalaitoksia.
Oulunsalon tuulipuisto
thumb|Oulunsalon tuulipuisto. Oulunsalon tuulivoimapuisto sijaitsee Riutunkarissa Hailuodon lauttasataman läheisyydessä. Tuulipuiston kapasiteetti on 6 megawattia. Suurimmat voimalat ovat vuonna 2008 valmistuneet Winwindin toimittamat 3 megawatin voimalat, joiden napakorkeus on 90 metriä ja roottorin halkaisija 100 metriä.
Königsbergin linna
pienoiskuva|Königsbergin linna, 1895 Königsbergin linna oli historiallinen linna Königsbergissä, Itä-Preussissa (nyk. Kaliningrad Venäjällä). Saksalainen ritarikunta rakensi sen vuonna 1255 Böömin kuningas Ottokar II:n toimeksiannosta ja se oli 700 vuoden ajan kaupungin keskeisimpiä maamerkkejä. Useimmat linnan osat oli rakennettu 1500-luvulla tai sitä myöhemmin tehdyissä laajennuksissa. Linna oli 1900-luvun alussa museona. Toisessa maailmansodassa linna vauroitui pahoin ja paloi lähes maan tasalle Ison-Britannian ilmavoimien pommituksessa elokuussa 1944 sekä kaupunkitaisteluissa puna-armeijan vallatessa Königsbergin huhtikuussa 1945.
Historia
Linna tunnettiin alun perin preussilaisena linnoituksena nimeltä Tuwangste. Se sijaitsi tärkeällä pysähtymispaikalla lähellä Pregolja-jokea ja kolmea preussilaista kylää, jotka tultiin myöhemmin tuntemaan nimellä Löbenicht, Sackheim ja Tragheim.
Saksalainen ritarikunta valloitti alueen vuonna 1255 ja paikalle rakennettiin tilapäinen puinen linnoitus. Uuden kivisen linnoituksen rakennustyöt aloitettiin vuoteen 1257 mennessä, ja se toimi valmistuttuaan ritarikunnan suurmestarien ja myöhemmin Preussin hallitsijoiden asuinpaikkana.
Myöhemmin linnoitus nimitettiin linnaksi, ja sitä laajennettiin ja vahvistettiin lukuisia kertoja 1500–1700-lukujen aikana. Linnaan rakennettiin ajan myötä muun muassa 13 tornia, vallihauta, sairaala ja nunnaluostari. pienoiskuva|Linna idästä nähtynä vuonna 1910.|vasen
Vuonna 1815 julkaistussa Encyclopædia Britannicassa viitataan "suurenmoiseen palatsiin, jossa on 83,5 metriä pitkä ja 18 metriä korkea sali, jota pylväät eivät kannattele, ja komea kirjasto. Linnan goottilainen torni on hyvin korkea (100 m) ja sen huipulle, josta on hyvät näköalat, vie 284 porrasta". Linna oli suuri ja sijaitsi lähes keskellä kaupunkia. Sen länsisiivessä oli kirkko, jossa Fredrik I kruunattiin Preussin kuninkaaksi vuonna 1701 ja Vilhelm I vuonna 1861. Kirkon yläpuolella sijaitsi kirjassakin kuvattu 83 metriä pitkä ja 18 metriä korkea Moskoviter-sali, joka oli myös yksi Saksan valtakunnan suurimmista. Vuonna 1926 linnanpihalla tehtiin Friedrich Lahrsin johdolla kaivauksia.
Linna toimi ennen toisen maailmansodan jälkipuoliskoa museona ja oli auki yleisölle päivittäin. Museossa oli muun muassa 240 000 Königsbergin valtionkirjaston kokoelmista peräisin olevaa näyttelyesinettä ja lukuisia taiteilija Lovis Corinthin maalauksia. Lokakuussa 1941 saksalaiset varastivat Neuvostoliitosta Katariinan palatsista Meripihkahuoneen ja kuljettivat sen 27 laatikossa Königsbergin linnaan, jonne oli valmisteltu huone Meripihkahuoneen uudelleenrakentamista varten. Seuraavan vuoden huhtikuussa huone avattiin myös yleisölle, mutta vuoden 1943 lopussa, huoneen oltua vain hieman yli vuoden avoinna, se purettiin ja pakattiin laatikoihin poiskuljetusta varten vihollisen lähestyessä kaupunkia. Linnan pihalle piilotettiin toisen maailmansodan aikana saksalaisten varastamaa venäläistaidetta ja mahdollisesti myös Meripihkahuoneen palasia. Linnaan vietiin myös laaja maakunta-arkisto.
Kaliningradista haluttiin rakentaa neuvostoliittolainen mallikaupunki, joten muistutuksia saksalaisesta menneisyydestä ei saanut jäädä. Lukuisista protesteista huolimatta Leonid Brežnev määräsikin vuonna 1968 linnan rauniot purettaviksi, jotta ne eivät muistuttaisi enää "Preussin militarismista". Lukuisista protesteista ja vastuksesta huolimatta linnan rauniot ympäristöineen tuhottiin kokonaan vuonna 1968. Königsbergin tuomiokirkon rauniot ja siellä ollut filosofi Immanuel Kantin hauta kuitenkin säästettiin ja rakennettiin myöhemmin uudelleen.pienoiskuva|[[Neuvostojen talo (Kaliningrad)|Neuvostojen talo, 2017|vasen]]
Nykyään
Nykyään linnan itäpuolella, entisen vallihaudan paikalla sijaitsee Neuvostojen talo, josta suunniteltiin 1960-luvulla kaupungin keskuhallintorakennusta. Rakennustyöt kuitenkin keskeytyivät 1980-luvulla, kun rakennus alkoi vajota ympäröivään suomaahan, johon se oli alkujaan rakennettu. Kuninkaanlinnan perustukset eivät kestäneet tällaista monin verroin suurempaa pistekuormaa ja jo rakentamisen aikana kiinteistö kallistui kieroon; harvat ovet menevät kiinni ja käytävät ovat täynnä halkeamia. Rakennuksen purkaminenkin on äärimmäisen vaikeaa, koska rakenne on ylimittaisesti raudoitettua betonia. Puhekielessä taloa kutsutaan nimellä ”Hirviö” ja tapausta "preussilaisten kostoksi". Rakennuksen ulkopuoli valmistui vuonna 2005, mutta sisäpuoli on yhä keskeneräinen.
Kesäkuussa 2010 ilmoitettiin, että seuraavan vuoden maaliskuussa pidettäisiin kansalaisäänestys linnan rekonstruoinnista. Äänestys oli ollut tarkoitus pitää jo lokakuussa 2011, mutta se myöhästyi budjettiongelmien takia.
Saksalainen lehti Der Spiegel on syyskuusta 2001 asti rahoittanut Kaliningradin taidehistoriamuseon suorittamia linnan kellarin kaivauksia. Kaivauksilta toivotaan löytyvän entisen museon vanhoja näyttelyesineitä ja mahdollisesti loput Meripihkahuoneesta. Tähän mennessä jo tuhansia näyttelyesineitä on löydetty. Kesäkuussa 2005 linnan länsipuolelta löytyi hopeinen rasia, jonka sisällä oli yksitoista mystisillä kuvioilla koristeltua esinettä. Esineiden joukossa oli amuletteja, mitaleja, joihin oli kaiverrettu merkintöjä hepreaksi, ja kullattu sinetti, jonka tarkoitus oli ilmeisesti suojata aaveilta. Löydöllä on arkeologien mukaan valtava tieteellinen arvo, sillä rasian sisältöineen uskotaan olevan peräisin 1500-luvulta, jolloin taikuuteen liittyviä esineitä oli kiellettyä omistaa.
Tapaus aiheutti kuitenkin kohun arkeologien keskuudessa ja huhuttiin, että rasia oli kirottu. Rasian löytäneen ryhmän puheenjohtaja Anatoli Valujev viittasi huhuihin venäläisen Regnum-lehden haastattelussa toteamalla hymyillen, että ryhmän kuorma-auto kyllä hajosi löytöä seuranneena päivänä.
Vuodesta 2006 vuoden 2007 joulukuuhun linnan kaakkoisosassa suoritettiin kaivauksia, joiden aikana löydettiin osa linnan maanalaisesta käytävästä ja rakenteilla olleen eteläsiiven kivijalka. Samalle paikalle perustettiin myös ulkoilmamuseo, joka on vuodesta 2009 ollut osa Kaliningradin taidehistoriamuseota.
RDR
RDR tarkoittaa seuraavia:
Theodor Henrik August Wegelius
Theodor Henrik August Wegelius (30. marraskuuta 1908 Viipuri – 24. heinäkuuta 1970 ) oli Helsingin yliopiston metsäteknologian professori (ruotsinkielinen virka) vuosina 1948–1970.
Wegelius kirjoitti ylioppilaaksi 1928, valmistui metsänhoitajaksi 1932 ja väitteli maatalous- ja metsätieteiden tohtoriksi 1940. Hän työskenteli assistenttina Helsingin yliopiston metsänarvioimislaitoksessa 1934–1938 ja metsäteknologisessa laitoksessa 1938–1939, Metsäntutkimuslaitoksessa 1939–1948 sekä Teknillisen korkeakoulun paperiteknillisellä osastolla 1947–1948. Hän oli myös Helsingin yliopiston puuteknologian dosentti vuodesta 1942 ja Pihkatuote Oy:n toimitusjohtaja 1942–1944. Lisäksi Wegelius oli Yhtyneiden Paperitehtaiden hallintoneuvoston jäsen vuodesta 1952 ja Metsätyö Oy:n johtokunnan varapuheenjohtaja vuodesta 1951.
Professori Wegeliuksen isoisiä olivat senaattorit Theodor Wegelius ja R. A. Wrede. Hänen veljensä oli röntgenologian professori Carl Wegelius.
Pauli Puhakka
Pauli Antero Puhakka (4. tammikuuta 1926 Ilomantsi – 17. joulukuuta 2011 Joensuu ) oli suomalainen Suomen kansan demokraattisen liiton kansanedustaja Pohjois-Karjalan vaalipiiristä. Eduskunnassa vuosina 1954–1983 istunut Puhakka kuului myös Suomen kommunistiseen puolueeseen. Osapuolijaon synnyttyä hän kuului puolueen taistolaiseen oppositioon. Metsätyömiehen ammattia vuoteen 1949 harjoittanut Puhakka ryhtyi myöhemmin kansandemokraattien toimitsijaksi. Hän kävi Sirola-opiston 1951.
Puhakka oli presidentin valitsijamies 1956, 1962, 1968 ja 1978. Hän oli myös Joensuun kaupunginvaltuuston jäsen, Suomen demokraattisen nuorisoliiton liittoneuvoston puheenjohtaja ja Kansainvälisen metsätyöläisten ammatillisten järjestöjen yhteistyökomitean puheenjohtaja. Luovuttuaan kansanedustajan tehtävistä Pauli Puhakka toimi Eläkeläiset ry:n Joensuun yhdistyksen puheenjohtajana sairastumiseensa asti.